Grenobleko Museoa

Grenobleko museoa 1798an sortu zen eta Grenobleko arte ederren museo nagusia da. Lavalette plazan dago, 1218an frantziskotarrek eraikitako komentu baten lekuan, XVI. mendean erabilpen militarra izan zuena. Frantziako arte museoen lehenengoetakoa da eta antigoaleko artearen bilduma hoberenetako bat gordetzen du.

57 aretoetan banatzen da eta eskulturentzat lorategi handi bat du. Diziplina artistiko gehienak jasotzen ditu eta bildumek epealdi oso zabala hartzen dute, Antzinako Egiptotik hasi etab arte garaikidea arte. Halere, gerrarteko kontserbadore bati esker, Frantziako lehen arte moderno museoa izan zela esaten dute.

Pieza ezagunen artean daude Rubensen San Gregorio aita santua, santuz inguraturik, Francisco de Zurbaranen lau koadro handi, Henri Matissen Intérieur aux aubergines, Andy Warholen Jackie Kennedyren erretratua, edo Pablo Picassok Frantziako bilduma publikoetan sartu zuen lehen koadroa, 1921an.

Erreferentziak

Kanpo estekak 

Frantziako museoak
Grenobleko eraikinak